Publication: Magyar Közlöny
Issue: MK-2003-148 (Year: 2003, Number: 148)
Era: 1990-2004
Section: A jogtalan fogvatartás jogkövetkezményeit az Rtv. külön nem szabályozza, de más jogszabályi elõírások tartalmaznak rendelkezést az ilyen esetekre. A Büntetõ Törvénykönyvrõl szóló 1978. évi IV. törvény (a továbbiakban:
Paragraph Index: 1058

1979. évi 11. törvényerejû rendelet (a továbbiakban: Bvtvr.) 94. § (2) bekezdésében elõírtak alapján a pártfogó felügyelet végrehajtásában a rendõrség közremûködik és közbiztonsági szempontból ellenõrzi a pártfogolt magatartását. A rendõrség közremûködése során — többek között — ellenõrzi egyes magatartási szabályok megtartását, tájékoztatja a bíróságot a pártfogolt ellenõrzése során szerzett tapasztalatairól, segíti a hivatásos pártfogó munkáját. A pártfogolt helyzetérõl megállapítható, hogy olyan büntetõjogi intézkedés hatálya alatt áll, amely személyi szabadságtól való megfosztást nem foglal magába, de alapjogi korlátozást eredményez. A korlátozás legfõképpen abban ragadható meg, hogy — a bíróság által meghatározott körben és egyéniesített módon — bizonyos magatartási kötelezettségeknek eleget kell tennie. A rendõrség közremûködése a pártfogó felügyelet végrehajtásában éppen ezen magatartási szabályok megtartásának ellenõrzésében valósul meg. A megállapított szabályok súlyos megsértése a feltételes szabadság, illetõleg az ideiglenes elbocsátás megszüntetéséhez vezethet, amelyrõl a büntetés-végrehajtási bíró határoz. 2003/148. szám A Bvtvr. 9. §-a rendelkezik a feltételes szabadság megszüntetésérõl, amely — többek között — kimondja, hogy a pártfogolt szabályszegése esetén a rendõrség a feltételes szabadság megszüntetése érdekében az ügyészhez fordul. A hivatkozott rendelkezés (2) bekezdése szerint a szabadságvesztés ideiglenes foganatba vételének van helye akkor, ha a pártfogolt a hatóság elõl elrejtõzött vagy elrejtõzésétõl alapos okkal tartani kell. A Btk. 118. §-a értelmében a javítóintézetbõl történt ideiglenes elbocsátás — a Bvtvr. 9. § értelemszerû alkalmazásával — megszüntethetõ, ha a fiatalkorú a pártfogó felügyelet szabályait megszegi. Ennek megfelelõen a javítóintézeti nevelés folytatásának elrendelésére kerülhet sor, ha a javítóintézetbõl ideiglenesen elbocsátott a hatóság elõl elrejtõzött vagy elrejtõzésétõl alapos okkal tartani kell. Ha a pártfogó felügyelet alatt álló magatartásából és a körülményekbõl arra kell következtetni, hogy a már ténylegesen alkalmazott büntetõjogi intézkedés sikerét kívánja meghiusítani, akkor a közbiztonsági õrizet elrendelésére indokoltan kerül sor. A fentiekben foglaltak alapján megállapítható, hogy az Rtv. vizsgált szabályozása, mint rendõri intézkedés, egy büntetés-végrehajtási kényszercselekmény elrendelését, illetve annak érvényesíthetõségét segíti elõ. Az állam büntetõjogi igényének érvényesítése magában foglalja a büntetés-végrehajtás biztosítását, amelynek egyik eszköze a kényszercselekmények foganatosítása. A személyi szabadság korlátozása ezen alkotmányos cél érdekében történik. A szabadságkorlátozás további garanciáját jelenti, hogy míg az elõállítást a rendõr a helyszínen foganatosítja, addig a közbiztonsági õrizet elrendelésérõl a rendõrség, mint hatóság dönt, amely döntéssel szemben a törvény a jogorvoslatot biztosítja. Mindezekre tekintettel az Alkotmánybíróság az Rtv.

Source: https://magyarkozlony.hu/hivatalos-lapok/dc8d3efa480ab3ccfe4ef23f61cbc6107e237936/dokumentumok/5339baf3734a6740ae3d8e2b1809bbb53e84ccef/letoltes